gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7242, del 27-03-2014 (2014/2496)

Notificació de la sentència dictada en el procediment ordinari número 287/2012.
-------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2496


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el procediment ordinari número 287/2012. [2014/2496]  
Juí ordinari número 287/2012  
Demandants: Alberto Aguilera Rodríguez i José Ángel Muñoz Álvarez.  
Procuradora: María Lucía Sánchez Pascual.  
Demandat: Cítricos Costa Azul.  
Jorge Cuéllar Otón, secretari judicial del Jutjat Mercantil número 3 d'Alacant amb seu a Elx, anuncia que en este procediment de juí ordinari, seguit a instàncies d'Alberto Aguilera Rodríguez, amb DNI [?], i José Ángel Muñoz Álvarez, amb DNI [?], contra Cítricos Costa Azul, CIF [?], s'ha dictat la sentència la dispositiva de la qual, literalment, diu:  
  
«Dispositiva  
Declare dissolta la cooperativa Cítricos Costa Azul, SCV, amb obertura de liquidació.  
La societat cooperativa conservarà la personalitat durant el procediment de liquidació i haurà d'actuar afegint a la seua denominació social la menció ?en liquidació?.  
La liquidació se substanciarà pels tràmits previstos en l'article 82 de la LCGVA.  
Fins que no siguen designats liquidadors (per l'assemblea o per l'administració competent), el consell rector i, si és el cas, la direcció continuaran les funcions gestores i representatives de la societat.  
Condemne la mercantil demandada al pagament de les costes d'este plet.  
  
Una vegada que siga ferma la resolució, inscriviu-la en el Registre de Cooperatives i publiqueu-la en el Diari Oficial de la Comunitat Valenciana i en un diari de gran difusió en el territori del domicili social o àmbit d'actuació. I, a més de tot això, entregueu els manaments i edictes al procurador de la part demandant perquè es complisca».  
  
Elx, 13 de febrer de 2014.- El secretari judicial: Jorge Cuéllar Otón.
Diari Oficial de la Generalitat Valenciana


Sumari del DOGV 7322, del 22-07-2014 (2014/6680)

RESOLUCIÓ d'1 de juliol de 2014, de la Direcció General de Justícia, per la qual es declara deserta la convocatòria de concurs de trasllat per a la provisió de llocs de treball genèrics als instituts de Medicina Legal de València i Alacant, convocat per Resolució de 22 d'abril de 2014 de la Direcció General de Justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7322

Data del DOGV
:   22-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/6680


Data del document
:   01-07-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ d'1 de juliol de 2014, de la Direcció General de Justícia, per la qual es declara deserta la convocatòria de concurs de trasllat per a la provisió de llocs de treball genèrics als instituts de Medicina Legal de València i Alacant, convocat per Resolució de 22 d'abril de 2014 de la Direcció General de Justícia. [2014/6680]  
De conformitat amb el que establixen l'article 51 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, i en la Resolució de 22 d'abril de 2014 (BOE 16 de maig i DOCV de la mateixa data), per la qual es convocava concurs de trasllat per a la provisió de llocs de treball genèrics entre funcionaris dels cossos i escales d'ajudants de laboratori als instituts de Medicina Legal de València i Alacant, esta Direcció General acorda:  
  
Únic  
Resoldre el concurs de trasllat i declarar deserts els llocs de treball oferits en la convocatòria, per falta de sol·licitants.  
  
Contra esta resolució podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o contenciós administratiu davant dels jutjats contenciosos administratius de València, en el termini de dos mesos, des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 1 de juliol de 2014.- El director general de Justícia: Julián Ángel González Sánchez.
Diari Oficial de la Generalitat Valenciana


Sumari del DOGV 7336, del 11-08-2014 (2014/7623)

CORRECCIÓ d'errors de la Resolució d'1 d'abril de 2014, del president de l'Institut Valencià de Competitivitat Empresarial (Ivace), per la qual es convoquen les beques Talent 2014 per a titulats universitaris en matèries relacionades amb la internacionalització de les empreses.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7623


Data del document
:   31-07-2014

Organisme emissor
:   Institut Valencià de Competitivitat Empresarial

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errors de la Resolució d'1 d'abril de 2014, del president de l'Institut Valencià de Competitivitat Empresarial (Ivace), per la qual es convoquen les beques Talent 2014 per a titulats universitaris en matèries relacionades amb la internacionalització de les empreses. [2014/7623]  
Advertit un error en la Resolució d'1 d'abril de 2014, del president de l'Institut Valencià de Competitivitat Empresarial (Ivace), per la qual es convoquen les beques Talent 2014 per a titulats universitaris en matèries relacionades amb la internacionalització de les empreses, publicada en el Diari Oficial de la Comunitat Valenciana número 7255, de 15 d'abril de 2014, es procedix a la seua correcció en els termes següents:  
  
  
En el quart paràgraf de l'article 5. Dotació econòmica,   
On diu: «La dotació de la beca comprén, si correspon:»;  
Ha de dir: «L'Ivace es farà càrrec, si correspon, dels gastos següents:».  
  
València, 31 de juliol de 2014. - El president de l'IVACE: Máximo Buch Torralva.
Diari Oficial de la Generalitat Valenciana


Sumari del DOGV 7280, del 23-05-2014 (2014/4351)

Informació pública de la modificació de la fitxa 25-BE del Catàleg de Béns i Espais Protegits de la vila de Soneja.
-------------------------------------------------------------------------------------------------------------------

### Dades del document

Número de DOGV
:   7280

Data del DOGV
:   23-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4351


Data del document
:   01-04-2014

Organisme emissor
:   Ajuntament de Soneja

Tipus de document
:   Anunci

Descriptors 

:   * Soneja
    * administració local
    * pla d'urbanisme

Informació pública de la modificació de la fitxa 25-BE del Catàleg de Béns i Espais Protegits de la vila de Soneja. [2014/4351]  
El Ple de la corporació, en la sessió de data 26 de març de 2014, ha acordat sotmetre a informació pública la modificació de la fitxa 25-BE del Catàleg de Béns i Espais Protegits de la vila de Soneja, diligenciada, que consta a la Secretaria municipal, pel termini d'un mes, per mitjà d'anuncis publicats en el Diari Oficial de la Generalitat Valenciana, en un periòdic de la província amb difusió corrent en este municipi i al tauler d'anuncis d'este ajuntament, per a la consulta pública i perquè es puguen presentar, si pertoca, al·legacions.  
  
Durant el termini esmentat, la documentació podrà ser examinada per qualsevol persona interessada a la Secretaria d'este ajuntament, de 09.00 a 14.00 hores, de dilluns a divendres.  
Tot això de conformitat amb el que establixen els articles 83.2.a, 94 i 96 de la Llei 16/2005, de 30 de desembre, de la Generalitat, Urbanística Valenciana.  
  
Soneja, 1 d'abril de 2014.- L'alcalde: Benjamí Escriche Rivas.
Diari Oficial de la Generalitat Valenciana


Sumari del DOGV 7411, del 26-11-2014 (2014/10900)

Notificació de la sentència dictada en el procediment de divorci contenciós número 1501/2012.
---------------------------------------------------------------------------------------------

### Dades del document

Número de DOGV
:   7411

Data del DOGV
:   26-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10319


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1501/2012. [2014/10696]  
Alicia Ordeig Rabadán, secretària del Jutjat de Primera Instància número 26 de València.  
Juí de divorci contenciós 001501/2012  
Part demandant: María del Rosario Sánchez Andrés.  
Part demandada: Leonid Sergeiévich Doroshenko.  
En el juí a què es fa referència s'ha dictat la resolució l'encapçalament i dispositiva de la qual, literalment, és com seguix:  
  
«Sentència número 793 / 2014  
València, 20 de novembre de 2014  
Vistos per Mercedes Miñana Arnao, magistrada jutgessa del Jutjat de Primera Instància número 26 de València, les presents actuacions de divorci, tramitades davant d'este jutjat a instàncies de María del Rosario Sánchez Andrés, contra Leonid Sergeiévich Doroshenko, declarat en rebel·lia.  
Dispositiva  
Estime la demanda interposada per María del Rosario Sánchez Andrés contra Leonid Sergeievich Doroshenko i declare el divorci i dissolució del matrimoni format per ambdós, amb tots els efectes inherents.  
  
No pertoca fer pronunciament exprés sobre la imposició de costes.  
  
Notifiqueu la present resolució a les parts i feu-los saber que contra esta resolució es pot interposar un recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, al qual s'ha d'adjuntar un resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit si no s'esmena.  
Esta és la meua sentència, que pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el tauler d'anuncis del jutjat per a portar a efecte la diligència de notificació de la sentència.  
  
València, 20 de novembre de 2014.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 7390, del 28-10-2014 (2014/9695)

Notificació de requeriment de legalització. Expedient número DU 10/13.
----------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9695


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de requeriment de legalització. Expedient número DU 10/13. [2014/9695]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació es menciona, ja que intentada la notificació en l'últim domicili conegut no s'ha pogut practicar.  
  
  
Expedient número: DU 10/13.  
Interessat: Raad Alexandre Wouter.  
Últim domicili conegut: av. Doctor Peset Aleixandre, 37, 7, 46745 Godella.  
Assumpte: requeriment de legalització que dicta el director general d'Avaluació Ambiental i Territorial, de 23 de juliol de 2014.  
  
L'expedient està en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, torre, 1, c/ Castán Tobeñas, 77, CP 46012 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este edicte en el Diari Oficial de la Comunitat Valenciana.  
  
València, 15 d'octubre de 2014.- El cap de Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7427, del 19-12-2014 (2014/11685)

Informació pública de la declaració d'interés comunitari per a una atribució d'ús i aprofitament en sòl no urbanitzable, per a instal·lar un centre de vol de naus ultralleugeres ubicat al polígon 2, parcel·les 4, 6, 8, 11, 14, 37, 38, 39, 42 i 46 del terme municipal de Guadasséquies. Expedient número SMI 8767/0347.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7427

Data del DOGV
:   19-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11694


Data del document
:   28-11-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Guadasséquies
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, per a instal·lar un centre de vol de naus ultralleugeres ubicat al polígon 2, parcel·les 4, 6, 8, 11, 14, 37, 38, 39, 42 i 46 del terme municipal de Guadasséquies. Expedient número UGM 5821/0347. [2014/11987]  
Admesa a tràmit la sol·licitud de declaració d'interés comunitari promoguda per Aeropiste Limited per a una atribució d'ús i aprofitament en sòl no urbanitzable, per a instal·lar un centre de vol de naus ultralleugeres (expedient 2013/0347), ubicat al polígon 2, parcel·les 4, 6, 8, 11, 14, 37, 38, 39, 42 i 46 del terme municipal de Guadasséquies, de conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, del Sòl No Urbanitzable, se sotmet a informació pública durant el termini de 30 dies hàbils comptats a partir de l'endemà de la publicació del present anunci en el Diari Oficial de la Comunitat Valenciana, durant el qual les persones interessades poden consultar l'expedient (projecte de declaració d'interés comunitari, estudi d'integració paisatgística i estudi d'impacte ambiental) i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, edifici Prop de l'avinguda Gregorio Gea, número 27, de València, en horari d'exposició al públic de 09.00 a 14.30 hores.  
  
València, 28 de novembre de 2014.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 7394, del 03-11-2014 (2014/9938)

Notificació de requeriment de pagament de despeses de comunitat. Expedients número C-DAGC-14/013 i V-DAGC-14/011.
-----------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9938


Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Notificació de requeriment de pagament de despeses de comunitat. Expedients número C-DAGC-14/013 i V-DAGC-14/011. [2014/9938]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica, el requeriment de pagament de despeses de comunitat ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Àrea de Gestió d'Habitatge Públic de l'Entitat d'Infraestructures de la Generalitat, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, de 30 dies.  
  
Expedient: V-DAGC-14/013.  
Codi de l'immoble: 9011923443.  
Adreça: Camino Bovalar, 13, esc. C, 9.  
Població: Massamagrell.  
Adjudicatari: Ramón Navalón Fuentes.  
Règim de cessió: arrendament.  
Data requeriment: 24.09.2014.  
  
Expedient: V-DAGC-14/011.  
Codi de l'immoble: 4842428141.  
Adreça: Camino Bovalar, 13, esc. C, B4.  
Població: Massamagrell.  
Adjudicatari: José Javier Grande Cortés.  
Règim de cessió: arrendament.  
Data Requeriment: 24.09.2014.  
  
València, 24 d'octubre de 2014.- La responsable de l'Àrea de Gestió d'Habitatge Públic de l'Entitat d'Infraestructures de la Generalitat: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7268, del 07-05-2014 (2014/3844)

Adjudicació del lloc de cap del Servici de Modernització Tecnològica i Informàtica, per concurs.
------------------------------------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/3844


Data del document
:   24-04-2014

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * funcionari

Adjudicació del lloc de cap del Servici de Modernització Tecnològica i Informàtica, per concurs. [2014/3844]  
De conformitat amb l'article 99.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, pel present edicte, es fa públic que la Junta de Govern local d'este ajuntament, en sessió celebrada en data 10 de març de 2014, ha resolt la convocatòria (BOE 9, 10.01.2014) per a la provisió, pel sistema de concurs, del lloc de treball de cap del Servici de Modernització Tecnològica i Informàtica, que ha sigut adjudicat a Manuel Vicente Herrero Mas, amb DNI número 86602940-H.  
Contra el present acord, que posa fi a la via administrativa, podrà interposar recurs contenciós administratiu davant dels jutjats contenciosos administratius de la província de València o, indistintament a la seua elecció, en els d'aquella circumscripció en què tinga vosté el seu domicili, sempre que siga en la circumscripció del Tribunal Superior de Justícia de la Comunitat Valenciana, en el termini de dos mesos a comptar de l'endemà a la seua publicació, sense perjuí que puga exercitar qualsevol altre que estime convenient.  
No obstant, de conformitat amb el que disposen els articles 52 de la Llei 7/1985, de 2 d'abril, Reguladora de les Bases del Règim Local i 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar, potestativament, recurs de reposició davant del mateix òrgan autor de l'acte, en termini d'un mes, a comptar de l'endemà a la recepció de la present notificació.  
  
Torrent, 24 de març de 2014.- El tinent d'alcalde i delegat de l'Àrea de Govern d'Economia, Hisenda, Personal, Modernització i Seguretat Ciutadana: Jorge Planells Andreu.
Diari Oficial de la Generalitat Valenciana


Sumari del DOGV 7340, del 18-08-2014 (2014/7609)

Notificació de la sentència dictada en el procediment de divorci contenciós número 808/2013.
--------------------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7609


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 808/2013. [2014/7609]  
En el procediment de divorci contenciós que es tramita en el Jutjat de Primera Instància número 6 d'Elx amb el número 808/2013, a instàncies de Wilman Fabián González Forigua contra Daniela Gutiérrez Grajales, s'ha dictat la sentència amb la dispositiva literal següent:  
  
«Estime la demanda interposada per Wilman Fabián González contra Daniela Gutiérrez Grajales i declare la dissolució per divorci del matrimoni format per ambdós contret a Santa Pola el 22 de juliol de 2011.  
I quan siga ferma, lliureu el despatx corresponent al Registre Civil perquè l'anoten al marge en la inscripció de matrimoni.  
Notifiqueu a les parts la resolució. Indiqueu-los que en contra poden interposar un recurs d'apel·lació, per escrit i davant d'este jutjat en el termini dels 20 dies després de notificació, amb indicació de les parts de la resolució que impugnen; tot això davant de l'Audiència Provincial d'Alacant (secció novena amb seu a Elx).  
  
És la meua sentència, que s'inclourà en el llibre únic de sentències i actuacions definitives d'este jutjat deixant certificació literal en la causa i jutjant en primera instància. La pronuncie, la mane i la firme».  
  
Publicació: la sentència va ser llegida i publicada pel jutge que la va dictar en audiència pública el dia de la data. En done fe.  
  
No se sap el domicili o la residència de la part demandada. D'acord amb els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a dur a terme la diligència de la notificació.  
  
  
Elx, 25 de juliol 2014.- El secretari judicial: Francisco Javier García Navarro.